তবে হোয়াটসঅ্য়াপ বিজনেসকে পৃথক অ্যাপ হিসেবেই আনা হচ্ছে বলে ফেসবুকের পক্ষ থেকে জানানো হয়েছে। ইতিমধ্যেই হোয়াটসঅ্যাপ বিজনেস নামে এই অ্যাপ গুগল প্লে স্টোরে পাওয়া যাচ্ছে। ব্যবহারকারীদের মতামত নিয়ে আরও বেশি উন্নত করা হচ্ছে বলে সংস্থার পক্ষ থেকে জানানো হয়েছে। আগামী দিনে এই হোয়াটসঅ্যাপ বিজনেসের মাধ্যমে ভবিষ্যতে বিভিন্ন সংস্থার কাছ থেকে অর্থ আদায় করা হতে পারে বলে জানিয়েছেন হোয়াটসঅ্য়াপ সিওও ম্যাট আইডেমা। নিজেদের ব্য়বসা বাড়াতে এই সোশ্যাল মেসেজিং অ্যাপকে নানাভাবে কাজে লাগানো যেতে পারে বলে জানিয়েছেন তিনি। ভবিষ্যতে ব্যবহারকারীদের কাছে থেকে চার্জ আদায় করা হলেও তা কত হবে তা এখনও জানানো হয়নি।